*Precizēts*

9.pielikums

**Veselības ministrijas valdījumā esošie un zemesgrāmatā nereģistrētie nekustamie īpašumi**

1. Zemes vienība: kadastra apzīmējums 09000080534, Filozofu iela 74a, Jelgava – atrodas VSIA "Jelgavas psihoneiroloģiskā slimnīca "Ģintermuiža" pārvaldīšanā un lietošanā, lai reģistrētu zemesgrāmatā VM personā jāveic zemes kadastrālā uzmērīšana, nav zemes robežplāna, Slimnīcai nav brīvu līdzekļu, Slimnīcai zeme nav nepieciešama, nav arī pašvaldības interese.
2. Zemes vienība: kadastra apzīmējums 09000080536, Kārklu iela 65a, Jelgava – atrodas VSIA "Jelgavas psihoneiroloģiskā slimnīca "Ģintermuiža"' pārvaldīšanā un lietošanā, Slimnīcai nav nepieciešama, nav pašvaldības interese, plānots atsavināt.
3. Zemes vienība: kadastra apzīmējums 09000080530, Kārklu iela 67b, Jelgava – atrodas VSIA "Jelgavas psihoneiroloģiskā slimnīca "Ģintermuiža"' pārvaldīšanā un lietošanā, Slimnīcai nav nepieciešama, nav pašvaldības interese, plānots atsavināt.
4. Zemes vienība: kadastra apzīmējums 09000080540, Dambja iela 43, Jelgava –2011.gadā valsts akciju sabiedrībā „Valsts nekustamie īpašumi” (turpmāk – Sabiedrība) no valsts akciju sabiedrības „Privatizācijas aģentūra” (turpmāk – Privatizācijas aģentūra) tika saņemts privātpersonas iesniegums par šī nekustamā īpašuma (neapbūvēts zemesgabals) privatizāciju. Pamatojoties uz to, ka tika konstatēts, ka uz zemes gabala atrodas koka šķūnis un betona pamati, kā dēļ zemes gabals nav uzskatāms par neapbūvētu, Sabiedrība atgrieza iesniegumu Privatizācijas aģentūrai, lai gatavotu Ministru kabineta rīkojumu par Privatizācijas aģentūras pilnvarošanu apzināt īpašuma objektu Dambja ielā 43, Jelgavā. Slimnīcai nav nepieciešama. Nav informācijas vai privatizācijas ierosinājums vēl ir aktuāls;
5. Ēkas: dzīvojamā māja (kadastra apzīmējums 42820040150001), saimniecības ēka (kadastra apzīmējums 42820040150002), pagrabs (kadastra apzīmējums 42820040150003) - „Atpūtas”, Straupes pagasts, Pārgaujas novads, zeme zem ēkām privātpersonas īpašumā, nav ziņu par privātpersonu interesi;
6. Zemes vienība: kadastra apzīmējums 88680140027, „Stūrīši”, Laidzes pagasts, Talsu novads - atrodas SIA "Rīgas Austrumu klīniskā universitātes slimnīca" pārvaldīšanā un lietošanā, jāveic zemes kadastrālā uzmērīšana, zeme iekļauta rezerves zemes fondā, Slimnīcai nav nepieciešama, ir Talsu novada pašvaldības interese, lai nodotu pašvaldībai jāiekļauj MK rīkojumā Nr. 297.
7. Ēkas: dzīvojamā māja (12 dzīvokļu) (bez kadastra apzīmējuma), dzīvojamā māja (bez kadastra apzīmējuma), garāža (bez kadastra apzīmējuma) - „Stūrīši”, Laidzes pagasts, Talsu novads, nekustamie īpašumi Slimnīcai nav nepieciešami, nav ziņu par privātpersonu interesi.